CELEX: 62022CN0050
Language: da
Date: 2022-01-25 00:00:00
Title: Sag C-50/22: Anmodning om præjudiciel afgørelse indgivet af Cour d’appel de Paris (Frankrig) den 25. januar 2022 — SOGEFINANCEMENT mod RW og UV

10.5.2022   
            
            
               DA
            
            
               Den Europæiske Unions Tidende
            
            
               C 191/12
            
         
      Anmodning om præjudiciel afgørelse indgivet af Cour d’appel de Paris (Frankrig) den 25. januar 2022 — SOGEFINANCEMENT mod RW og UV
      (Sag C-50/22)
      (2022/C 191/16)
      Processprog: fransk
      
         Den forelæggende ret
      
      Cour d’appel de Paris
      
         Parter i hovedsagen
      
      
         Sagsøger: SOGEFINANCEMENT
      
         Sagsøgte: RW og UV
      
         Præjudicielle spørgsmål
      
      
                  1)
               
               
                  Er princippet om, at sanktioner i henhold til artikel 23 i direktiv 2008/48/EF (1) skal være effektive, henset til retssikkerhedsprincippet og princippet om medlemsstaternes procesautonomi, til hinder for, at retten af egen drift kan gøre en bestemmelse i national ret, der er baseret på ovennævnte direktivs artikel 14, og som i national ret sanktioneres ved kontraktens ugyldighed, gældende efter udløbet af den forældelsesfrist på fem år, som forbrugeren har til ved et søgsmål eller ved en indsigelse at gøre kreditaftalens ugyldighed gældende?
               
            
                  2.
               
               
                  Er princippet om effektiviteten af den sanktion, der fremgår af artikel 23 i direktiv 2008/48/EF, til hinder for, at retten, henset til retssikkerhedsprincippet, princippet om medlemsstaternes procesautonomi og dispositionsprincippet, kan erklære kreditaftalen for ugyldig, efter at denne af egen drift har gjort en bestemmelse i national ret, der er baseret på ovennævnte direktivs artikel 14, gældende, uden at forbrugeren har anmodet om eller i det mindste givet sit samtykke til en sådan annullation?
               
            
         (1)  Europa-Parlamentets og Rådets direktiv 2008/48/EF af 23.4.2008 om forbrugerkreditaftaler og om ophævelse af Rådets direktiv 87/102/EØF (EUT 2008, L 133, s. 66).